EkBass/fiwiki-20250220-pages-articles huggingface dataset:
Back on the MF Street

Back on the MF street on Disco Ensemblen kolmas EP, joka julkaistiin 22. huhtikuuta 2009. EP:ltä löytyy neljä ennen julkaisematonta kappaletta ja jo aiemmin Disco Ensemblen Myspacessa ja videopäiväkirjoissa soineet remixit "Bad Luck Charm"-kappaleesta. EP:n avausraita "Back on the MF Street" soitettiin ensimmäistä kertaa Radio Rockin Uuden rockin illassa 27.3. 2009 == Kappaleet == # # # # # # == Kokoonpano == * Miikka Koivisto – laulu, kosketinsoitin * Jussi Ylikoski – kitara * Lasse Lindfors – bassokitara * Mikko Hakila – rummut === Tuotanto === * Pelle Gunnerfeldt – äänittäjä * Niko Kangas – äänittäjä * Mikko Raita – miksaaja * Svante Forsbäck – masteroija * Juha Kyyrö – valokuvat * Lasse Lindfors – kansikuva * Anssi Nordberg – grafiikka == Arviot == * Desibeli.net: Desibeli.net * Imperiumi.net: Imperiumi.net == Aiheesta muualla == * Back on the MF Street discogs.com -sivustolla == Lähteet == Luokka:Disco Ensemblen albumit Luokka:Vuoden 2009 EP:t
The Squid and the Whale

The Squid and the Whale (televisioesityksessä Tursas ja valas) on vuonna 2005 ensi-iltansa saanut draamakomediaelokuva, jonka on ohjannut ja käsikirjoittanut Noah Baumbach. Elokuva on saanut useita palkintoja, muun muassa parhaasta draamaelokuvan ohjauksesta ja parhaasta käsikirjoituksesta Sundance-elokuvafestivaaleilla. Elokuva oli myös ehdolla parhaasta käsikirjoituksesta vuoden 2006 Oscar-gaalassa. Toisistaan vieraantuneesta Berkmanin pariskunnasta ja heidän kahdesta teinipojastaan kertova elokuva perustuu osin Noah Baumbachin omakohtaisiin kokemuksiin. Hän palasi samoihin teemoihin vuoden 2017 elokuvassa Meyerowitzin perheen tarinat (uudistettu painos). == Rooleissa == == Lähteet == Luokka:Yhdysvaltalaiset draamakomediaelokuvat Luokka:Vuoden 2005 yhdysvaltalaiset elokuvat Luokka:Elokuvat koulusta ja koulutuksesta
Seikkisrock

Seikkisrock on vuodesta 1999 asti järjestetty lasten kaksipäiväinen rockfestivaali Turun Seikkailupuistossa. Festivaalin ohjelmiston pääpaino on musiikilla, lisäksi tarjolla on muun muassa käsityö- ja taidetyöpajoja, näytelmiä, sirkusta, taikureita ja tanssijoita ja mm. pomppulinna. Tapahtumassa on mukana myös kansalaisjärjestöjä, jotka esittäytyvät lapsille omassa "maailmankylässään" kestävän kehityksen ja suvaitsevaisuuden teemoilla. Seikkisrock pidetään kesäkuun alussa koulujen loppumisen jälkeen, viikolla 23. == Taustaa == Tapahtuman perustivat Anneli Perkiö, Petri Katajarinne, Jani Pihlajamaa ja Jouni Lehtiranta vuonna 1999. Tapahtumassa ovat kuluneiden vuosien aikana olleet esiintymässä lukuisia lastenmusiikin eturivin artisteja ja erikoisvieraita, muun muassa: Kengurumeininki, Rokki-Kokki, SukkaShokkiSakki, HattiWatit, Jacques Umbrella, Jussi Raittisen Jussi and The Boys, Mikko Alatalo, Piirpauke, Herra Heinämäen lato-orkesteri, Loiskis- orkesteri, taikurit Pete Poskiparta ja Aaro Sorva, Marionettiteatteri Mundo, merirosvoyhtye Los Piratos, rytmiorkesteri Purkkiorjat, Moottörin Jyrinä, Apan Anders, Tomu ja Romu, Jukebox, M.A. Nummisen ja Pedro Hietasen Gommi ja Pommi, Pellekaija Pum, Pelle Positiivi ja Pelle Miljoona. Lisäksi mukana ovat olleet useat eri lapsiyhtyeet sekä sirkus-, musiikki- ja teatteriryhmät. Tapahtumaa järjestää turkulainen Lasten- ja nuortenkulttuuriyhdistys Vilperi ry yhteistyössä Turun kaupungin nuorisoasiankeskuksen alaisen Seikkailupuiston kanssa. Humanistinen ammattikorkeakoulu HUMAK kulttuurituottajaopiskelijoineen on myös merkittävä kumppani. Seikkisrockin tärkeimpiä arvoja ovat lasten kulttuuri- ja taidekasvatus ja sitä kautta monipuoliset, kannustavat ja osallistavat elämykset, joita lapset voivat kokea yhdessä läheistensä kanssa. Seikkisrockin merkittävimmät rahoittajat ovat viime vuosina olleet Opetusministeriö, Taiteen keskustoimikunta ja Turun kaupunki. == Aiheesta muualla == * Seikkailupuisto Luokka:Turun tapahtumat Luokka:Rockfestivaalit Suomessa Luokka:Turun musiikki
Punaperätasku

Punaperätasku (Oenanthe xanthoprymna) on kivitaskun Lähi-idässä elävä sukulainen. Laji on jaettu kahtia punaperätaskuun ja persiantaskuun (Oenanthe chrysopygia) vuonna 2003. == Tuntomerkit == Linnun pituus on noin 14,5 cm ja siipien kärkiväli noin 26 cm. Keväinen juhlapukuinen koiras on yläpuolelta pääosin tummanharmaa, alapuolelta valkoinen, pyrstönkärjestä, naamasta ja kurkusta musta, ala- ja yläperästä sekä pyrstön tyvestä oranssi, ja sillä on kapea vaalea silmäkulmajuova. Naaras on himmeämmän värinen. == Esiintyminen == Punaperätasku elää Kaakkois-Turkista Iranin Kurdistaniin. Laji on muuttolintu, joka talvehtii Siinailla, Arabian niemimaan keski- ja eteläosissa, Itä- Egyptissä ja Sudanissa, eikä sitä ei ole tavattu Suomessa. == Elinympäristö == Punaperätasku asuu vuoristojen karuilla, paljailla kivikko- ja kalliorinteillä aina neljän kilometrin korkeuteen saakka. Talvehtimisseuduilla se viihtyy kuivilla pensaikkoisilla seuduilla. == Lisääntyminen == Punaperätasku tekee pesänsä maakoloon, kiven alle, rakennuksen onkaloon, tai joskus vanhaan mehiläissyöjän pesään. Naaras munii neljästä kuuteen munaa, joita se hautoo 13 päivää. Molemmat emot ruokkivat ja hoitavat poikasia. Pesii tavallisesti kahdesti kesän aikana. Pesintä tunnetaan puutteellisesti. == Ravinto == Laji on pääasiassa hyönteissyöjä, jolle kelpaavat myös muut selkärangattomat. == Lähteet == * Cramp, Stanley (päätoim.) 1988: Handbook of the Birds of Europe, the Middle East and North Africa, V. – Oxford University Press. Hongkong. ISBN 0-19-857508-4 === Viitteet === == Aiheesta muualla == * Israbirding.com (Kuva) Luokka:Kivitaskut
Kenneth Olwig

Kenneth Robert Olwig (s. 8. lokakuuta 1946) on taustaltaan amerikantanskalainen, nykyään Ruotsissa työskentelevä alkujaan yhdysvaltalainen maantieteilijä. Vuodesta 2002 hän on toiminut maisemasuunnittelun professorina Ruotsin maataloustieteellisessä yliopistossa Alnarpissa. Olwig suoritti filosofian tohtorin tutkinnon vuonna 1977 Minnesotan yliopiston maantieteen laitoksella ohjaajanaan professori Yi-Fu Tuan. Tämän jälkeen hän oli vierailevana apulaisprofessorina Wisconsinin yliopiston maantieteen laitoksella vuosina 1977-78, apulaisprofessorina Tanskan opettajakorkeakoulussa vuosina 1986-1996, vanhempana tutkijana Odensen yliopistossa vuosina 1993-1996 ja maisemahistorian ja -suunnittelun professorina Norjan teknis-luonnontieteellisessä yliopistossa Trondheimissa vuosina 1997-2002. Tieteellisessä tuotannossaan Olwig on paneutunut etenkin luonnon ja maiseman käsitteisiin, kokemiseen ja esittämiseen ja selvittänyt muun muassa eri kielisten ja eri aikaisten maiseman käsitteiden välisiä suhteita. ==Teoksia== * * ==Lähteet== Luokka:Yhdysvaltalaiset maantieteilijät Luokka:Maisemantutkijat Luokka:Vuonna 1946 syntyneet Luokka:Elävät henkilöt
Swizz Beatz

Kasseem Dean (s. 13. syyskuuta 1978 Bronx, New York, New York), taiteilijanimeltään Swizz Beatz, on yhdysvaltalainen rap-artisti ja musiikkituottaja. Hän on levy-yhtiö Full Surface Recordsin perustaja. == Yksityiselämä == Swizz avioitui R&B-laulaja; Mashondan kanssa vuonna 2004, mutta he erosivat huhtikuussa 2008. Joidenkin huhujen mukaan eron takana olisi ollut Alicia Keys, jonka kanssa hän avioitui vuonna 2010. Swizz Beatz on innokas taiteen ystävä ja hän maalaa itsekin vapaa-aikana. Hän usein ansaitsee jopa rahaa tuotoksillaan ja lahjoittaa osan lasten syöpäjärjestöille ja verisäätiöille. Hän toimi myös FBI:n alkuvuodesta 2012 sulkeman Megaupload.com-sivuston toimitusjohtajana, ja värväsi tähtiä markkinoimaan palvelua, mihin ainakin Sean “Diddy” Combs, Kanye West ja Will.i.am ryhtyivät.http://www.nypost.com/p/pagesix/music_stars_in_upload_of_trouble_cpoHrLbEe7gr3Od5XcF9BL Swizz Beatz on muslimi. == Diskografia == === Albumit === * Presents G.H.E.T.T.O. Stories (2002) (kokoelma) * One Man Band Man (2007) === Singlet === Vuosi Single U.S. Hot 100 U.S. R&B; U.S. Rap Albumilta 2002 "Guilty" - 104 - Presents G.H.E.T.T.O. Stories "Bigger Business" - 72 - 2007 "It's Me Bitches" 83 30 17 One Man Band Man "Money in the Bank" "Top Down" 84 \- 22 \- 14 \- 2008 "Candy Green" - - - Sound of Color "Where the Cash At?" - - - Life After the Party == Lähteet == Luokka:Yhdysvaltalaiset hip hop -artistit Luokka:Yhdysvaltalaiset musiikkituottajat Luokka:Vuonna 1978 syntyneet Luokka:Elävät henkilöt
HMS Despatch (D30)

HMS Despatch (viirinumero D30) oli Britannian kuninkaallisen laivaston Danae- luokan kevyt risteilijä, joka palveli toisessa maailmansodassa ilmatorjuntaristeilijänä. == Valmistus == Alus tilattiin Skotlannista Govanista Fairfield Shipbuilding and Engineering Companyltä, missä köli laskettiin 8. heinäkuuta 1918. Alus laskettiin vesille 24. syyskuuta 1919, minkä jälkeen se hinattiin Chathamin telakalle viimeistelytöitä varten. Alus saatiin palvelukseen vasta kesäkuussa 1922.Whitley s. 76 == Palvelus == Palvelukseen otettaessa alus liitettiin Kiinan aseman 5. kevyt risteilijäviirikköön, mistä se siirrettiin 1927 Amerikan ja Länsi-Intian asemalle 8. kevyt risteilijäviirikköön. Alus siirrettiin 1931 reserviin telakalle siirtoa varten. Alus palasi palvelukseen 3. helmikuuta 1933 Maltalle Välimeren laivaston 3. risteilijäviirikköön, mistä se palasi 24. marraskuuta 1937 Britteinsaarille. Alus siirrettiin reserviin koululaivaksi. Toisen maailmansodan alkaessa alus liitettiin Amerikan ja Länsi-Intian asemalle 8. risteilijäviirikköön. Etelä-Atlantin osaston mukana se valtasi saksalaisia kauppalaivoja Düsseldorfin joulukuussa 1939 Chilen rannikolla, maaliskuussa 1940 Aruban edustalta Trojan ja 15. elokuuta 1941 Amatsonian suistosta Norderneyn yhdessä apuristeilijä (AMC) HMS Pretoria Castlen kanssa. Marraskuussa 1940 alus oli hetken aikaa Force H:ssa Gibraltarilla. Keväällä 1942 alus siirrettiin Britteinsaarille huoltoa varten, minkä jälkeen se palasi Etelä-Atlantin osastoon vuoteen 1943. Lokakuussa 1943 alus oli jälleen huollossa Portsmouthissa, mistä se palasi palvelukseen vasta toukokuussa 1944. Palvelukseen palatessaan alus sijoitettiin saattuetehtäviin ja kesäkuussa 1944 esikunta-alukseksi Normandian maihinnousussa. Tammikuussa 1945 Despatch siirrettiin reserviin majoitusalukseksi. Alus myytiin 5. huhtikuuta 1946 BISCOlle ja saapui Arnott Youngille Trooniin 5. toukokuuta 1946 romutettavaksi. ==Lähteet== * * * === Viitteet === Luokka:Kuninkaallisen laivaston Danae-luokan risteilijät Luokka:Fairfieldin valmistamat alukset Luokka:Yhdistyneen kuningaskunnan toisen maailmansodan risteilijät
Persiantasku

Persiantasku (Oenanthe chrysopygia) on kivitaskun Keski-Aasiassa elävä sukulainen. Laji erotettiin punaperätaskusta (Oenanthe xanthoprymna) vuonna 2003. == Tuntomerkit == Linnun pituus on noin 14,5 cm ja siipien kärkiväli noin 26 cm. Höyhenpuvultaan se muistuttaa punaperätaskua, mutta on väritykseltään himmeämpi, eikä sillä ole mustaa naamassa eikä kurkussa. Naaras on koirasta hieman himmeämpi. == Esiintyminen == Persiantasku elää Kaukasukselta Afganistaniin ja Länsi-Pakistaniin. Pääosa kannasta elää entisen Neuvostoliiton alueella. Laji on muuttolintu, joka talvehtii Punaisenmeren rannikoilla sekä Eritreassa ja Sudanissa, eikä sitä ei ole tavattu Suomessa. == Elinympäristö == Persiantasku asuu vuoristojen karuilla, paljailla kivikko- ja kalliorinteillä aina neljän kilometrin korkeuteen saakka. Talvehtimisseuduilla se viihtyy kuivilla pensaikkoisilla seuduilla. == Lisääntyminen == Persiantasku tekee pesänsä maakoloon, kiven alle, rakennuksen onkaloon, tai joskus vanhaan mehiläissyöjän pesään. Naaras munii neljästä kuuteen munaa, joita se hautoo 13 päivää. Molemmat emot ruokkivat ja hoitavat poikasia. Pesii tavallisesti kahdesti kesän aikana. Pesintä tunnetaan puutteellisesti. == Ravinto == Laji on pääasiassa hyönteissyöjä, jolle kelpaavat myös muut selkärangattomat. == Lähteet == * Cramp, Stanley (päätoim.) 1988: Handbook of the Birds of Europe, the Middle East and North Africa, V. – Oxford University Press. Hongkong. ISBN 0-19-857508-4 === Viitteet === == Aiheesta muualla == * Oriental BirdImages (Kuva) Luokka:Kivitaskut
Brynne Stephens

Brynne Stephens on yhdysvaltalainen televisiokäsikirjoittaja, joka on käsikirjoittanut enimmäkseen animaatioita. Erityisesti hänet muistetaan työstään He-Manin ja Turtles – mutanttikilpikonnien parista. 1990-luvulla Stephens oli käsikirjoittamassa muun muassa Batmania, Hämähäkkimiestä ja Gargoylesia.IMDb Viitattu 19.3.2009 ==Lähteet== Luokka:Yhdysvaltalaiset televisiokäsikirjoittajat Luokka:Syntymävuosi puuttuu Luokka:Elävät henkilöt
Jaakko (peruna)

Jaakko (NGB3396), alun perin Jaakonperuna, on ensimmäinen suomalaisen Maatalouden Tutkimuskeskuksen (nykyään MTT) jalostama perunalajike. Se risteytettiin jo 1930-luvulla, vaikka saatiinkin viljelykäyttöön vasta vuonna 1951 Keskon välityksellä. Monikäyttöisenä lajikkeena Jaakko on suosittu myös jatkojalostuksessa (esimerkiksi Satu). Lajikkeen käyttö lähes lakkasi 1970-luvun aikana aiemman vuosikymmenen huippukausien jälkeen, jolloin se oli joillain alueilla jopa valtalajikkeen asemassa. ==Lähteet== *Maa- ja elintarviketalouden tutkimuskeskus *Evira ==Aiheesta muualla== *Nordic Genetic Resource Center *Kantaperuna Luokka:Jauhoiset kiinteämaltoiset perunat
Filippo de Filippi

Filippo de Filippi (20. huhtikuuta 1814 Pavia – 9. helmikuuta 1867 Hongkong) oli italialainen tutkimusmatkailija ja eläintieteilijä. De Filippi oli oppiarvoltaan tohtori. Hänestä tuli Torinon yliopiston eläintieteen ja vertailevan anatomian professori Giuseppe Genén jälkeen. De Filippi toimi Persiaan suuntautuneen retkikunnan johtajana 1862. Retkikunnan tehtävänä oli, luonnontieteellisen tutkimuksen ohessa, luoda uudelleen diplomaattisuhteet Italian ja Persian välille. Lokakuussa 1865 de Filippi lähti Vittorio Arminjonin johtamalle maailmanympäripurjehdukselle Magentalla. Hän kuoli koleraan Hongkongissa 52-vuotiaana. Tieteellisen raportin retkestä julkaisi hänen assistenttinsa Enrico Hillyer Giglioli. De Filippi nimesi useita uusia eläinlajeja, linnuista ruostepyrstömuuran (Drymophila genei)ITIS ja persiantaskun (Oenanthe chrysopygia), joka erotettiin omaksi lajiksi vasta vuonna 2003. == Lähteet == Luokka:Italialaiset eläintieteilijät Luokka:Italialaiset ornitologit Luokka:Italialaiset tutkimusmatkailijat Luokka:Vuonna 1814 syntyneet Luokka:Vuonna 1867 kuolleet
Hootie & the Blowfish

Hootie & the Blowfish on yhdysvaltalainen rockyhtye. Yhtye perustettiin vuonna 1986 ja toimii edelleen alkuperäiskokoonpanollaan. Esikoisalbumi Cracked Rear View vuodelta 1994 on myynyt Yhdysvalloissa 16-kertaista platinaa ja sijoittui Yhdysvaltain Billboard 200 -listalla ensimmäiselle sijalle. Vuonna 1996 yhtye palkittiin parhaan uuden artistin Grammy-palkinnolla. __notoc__ == Jäsenet == * Mark Bryan – kitara, laulu (1986–) * Dean Felber – bassokitara, laulu (1986–) * Darius Rucker – kitara, laulu (1986–) * Jim Sonefeld – rummut, laulu (1986–) === Kiertuejäsenet === * Gary Greene – perkussio, syntetisaattori, kitara * Peter Holsapple – koskettimet, taustalaulu * Hootie the Dog – maskotti == Diskografia == === Studioalbumit === * Cracked Rear View (1994) * Fairweather Johnson (1996) * Musical Chairs (1998) * Hootie & the Blowfish (2003) * Looking for Lucky (2005) === Kokoelma- ja livealbumit === * Scattered, Smothered and Covered (2000) * The Best of Hootie & the Blowfish: 1993–2003 (2003) * Live in Charleston (2006) == Aiheesta muualla == * Hootie & the Blowfishin sivusto * Luokka:1990-luvun yhtyeet ja sooloartistit Luokka:Grammy-palkinnon saajat Luokka:Yhdysvaltalaiset alternative rock -yhtyeet Luokka:Yhdysvaltalaiset pop rock -yhtyeet
Frances de la Tour

Frances de la Tour (s. 30. heinäkuuta 1944 Hertfordshire, Englanti, Iso- Britannia) on englantilainen näyttelijä. Hän on näytellyt urallaan muun muassa Olympe Maximea elokuvassa Harry Potter ja liekehtivä pikari (2005) ja Harry Potter ja kuoleman varjelukset, osa 1 (2010) sekä jättiläistä musikaalielokuvassa Into the Woods (2014). Hän on näytellyt myös esimerkiksi televisiosarjoissa Hercule Poirot (2004), Big School (2013-2014) ja Vicious (2013-2015). Hän on esiintynyt urallaan myös teatterissa ja ollut Royal Shakespeare Companyn jäsen. Luokka:Englantilaiset näyttelijät Luokka:Englantilaiset teatterinäyttelijät Luokka:Royal Shakespeare Companyn jäsenet Luokka:Tony-palkinnon saajat Luokka:Vuonna 1944 syntyneet Luokka:Elävät henkilöt
Jessie Cave

Jessie Cave (s. 5. toukokuuta 1987 Englanti, Iso-Britannia) on englantilainen näyttelijä. Hänet valittiin yli 7 000 hakijan joukosta Lavender Brownin rooliin elokuvassa Harry Potter ja puoliverinen prinssi. == Filmografia == Vuosi Nimi Alkuperäinen nimi Rooli/tehtävä Laji Huomioita 2011 Harry Potter ja kuoleman varjelukset osa 2 Harry Potter and the Deathly Hallows: Part II Lavender Brown Elokuva 2009 The Science of Cool 2009 Harry Potter ja puoliverinen prinssi Harry Potter and the Half-Blood Prince Lavender Brown Elokuva 2008 Mustesydän Inkheart Water nymph Elokuva 2008 Summerhill Stella TV-elokuva Luokka:Englantilaiset näyttelijät Luokka:Vuonna 1987 syntyneet Luokka:Elävät henkilöt
Magnus Hirschfeld

Magnus Hirschfeld (14. toukokuuta 1868 Kołobrzeg, Puola – 14. toukokuuta 1935 Nizza, Ranska) oli saksalais-juutalainen seksologi ja aktivisti. Häntä pidetään Alfred Kinseyn ja Havelock Ellisin ohella yhtenä merkittävimmistä ja ensimmäisistä seksuaalisuuden tutkijoista ja tärkeänä niin sanotun seksuaalisen vapautumisen pioneerina. Hän oli myös ensimmäisiä homoseksuaalien oikeuksien puolustajia. Vuonna 1897 Hirschfeld perusti Tieteellis- humanitäärisen komitean Max Spohrin, Franz Josef von Bülowin ja Eduard Obergin kanssa. Se tunnetaan ensimmäisenä homoseksuaalien oikeuksia puolustavana organisaationa. Sen päätavoite oli taistella Saksan keisarillisen rangaistussäädöksen 175 pykälää vastaan, jossa kiellettiin miesten väliset seksuaaliset kontaktit. Hirschfeld aloitti vuonna 1899 vuosikirjan julkaisemisen, jossa tarkasteltiin seksuaalisia suuntautumisia. Alan ensimmäistä julkaisua julkaistiin säännöllisesti vuoteen 1923 asti. Magnus Hirschfeld julkaisi myös tutkielman transvestiiteistä vuonna 1910. Hirschfeld oli eräs Seksuaalisten tieteiden ja eugeniikan lääketieteellisen yhdistyksen perustajista vuonna 1913. Seuraavana vuonna Hirschfeld julkaisi tutkielman Die Homosexualität des Mannes und des Weibes, joka perustui hänen johtamiinsa homoseksuaalisuutta tutkiviin tilastollisiin kyselyihin. Seksologiaa ja seksuaalisia uudistuksia koskevien julkaisujen lisäksi Hirschfeld kirjoitti myös rasismista, politiikasta ja moraalin historiasta. Hirschfeld avasi vuonna 1919 Berliinissä maailman ensimmäisen seksologisen instituutin, Institut für Sexualwissenschaftin. Natsi-mielenosoittajat tuhosivat instituutin ja huomattavan osan sen kirjaston kokoelmasta. Hirschfeld osallistui myös homoseksuaalisuuden dekriminalisointia ja hyväksymistä käsittelevän ensimmäisen elokuvan tuotantoon vuonna 1919. Elokuva herätti paljon keskustelua ja Saksan viranomaiset kielsivät sen vuoden kuluttua sen julkaisemisesta. Vuonna 1928 Hirschfeld perusti yhteisön nimeltä World League for Sexual Reform (WLSR), jonka juuret olivat hänen aikaisemmin vuonna 1921 perustamassaan organisaatiossa. Liitto edisti seksuaalisen lainsäädännön uudistamista, oikeutta ehkäisyyn ja sukupuolikasvatukseen, sekä sukupuolten lakiperusteista ja sosiaalista tasa-arvoa. == Lähteet == == Aiheesta muualla == Luokka:Saksalaiset seksologit Luokka:Vuonna 1868 syntyneet Luokka:Vuonna 1935 kuolleet
Potšinok

Potšinok on ’uudistilaa, uudiskylää’ merkitsevä venäjänkielinen sana. Se voi viitata seuraaviin paikkakuntiin: * Potšinok, kaupunki Smolenskin alueella Venäjällä * Alapuusti, venäjäksi vuodesta 1948 lähtien Potšinok, taajama Leningradin alueen Käkisalmen piirissä. Potšinok on myös seuraavien henkilöiden sukunimi: * Aleksandr Potšinok (1958–2014), 16. maaliskuuta 2014) oli venäläinen poliitikko ja taloustieteilijä.
Erkki Hervo

Erkki Johannes Hervo (11. kesäkuuta 1924 Helsinki – 5. syyskuuta 1994) oli suomalainen kuvataiteilija, taidemaalari ja taidegraafikko. Hänet tunnetaan suurikokoisista ja värikkäistä puupiirroksistaan, joilla hän teki läpimurtonsa 1960-luvulla.Erkki Hervo. Jyväskylän taidemuseo Viitattu 21.5.2012. Erkki Hervo oli taiteilijoiden Lyyli ja Väinö Hervon poika. Hän opiskeli Vapaassa taidekoulussa ja Suomen Taideakatemian koulussa 1940-luvun lopulla, sota toi katkosta opiskeluun. Taideakatemiasta hän valmistui taidemaalariksi. Hervon ensimmäinen näyttely oli Helsingissä pian valmistumisensa jälkeen 1949 ja hän osallistui aktiivisesti ryhmänäyttelyihin muun muassa Ryhmä X/10:n jäsenenä. Hervo teki ensimmäisen puupiirroksensa sikarilaatikon kanteen ja sen seuraksi sarjan mustavalkoisia puupiirroksia. Ensimmäisen värillisen puupiirroksen hän teki 1949, minkä jälkeen hän alkoi tehdä tyylitellyn esittäviä väripuupiirroksia. Hervo kävi 1950-luvun puolivälissä katsomassa Venetsian biennaalia, jossa Piet Mondrian, Jackson Pollock, Giorgio de Chirico ja Carlo Carrà herättivät hänen ihailunsa. Hervon puupiirrokset muuntuivat 1960-luvulla abstraktimpaan suuntaan ja niiden koko kasvoi. Ajankohtainen informalismi näkyi myös Hervon teosten tyylissä. 1960-luvun loppupuoliskolla puupiirrokset muuttuivat pelkistetymmiksi ja värit voimakkaammiksi. Hervo käytti myös liukuvia bokashi-värejä ja kokeili japanilaistyyppistä vesiväripuupiirrosta. Hän opetti useita vuosikymmeniä 1972 alkaen puupiirrosten tekemistä Taideteollisessa korkeakoulussa. Opetuksen ohella Hervolla oli monia luottamustoimia muun muassa valtion kuvataidelautakunnan jäsenenä ja Suomen taidegraafikoiden liiton puheenjohtajana. Hervo sai Pro Finlandia -mitalin vuonna 1974 ja valtion taiteilijaeläkkeen 1986. Graphica Creativa -palkinnon hän sai vuosina 1978 ja 1990. == Lähteet == == Kirjallisuutta == *Hihnala, Teija: Erkki Hervo, puupiirrostuotanto vuosilta 1947-83, Pro gradu -työ, Jyväskylän yliopisto, 1985. == Aiheesta muualla == *Kompositio A Taidegraafikot: Kannatusjäsensalkku 1965 *6/71 Mirror of wood *8/76 Suomen Taidegraafikot ry. *Valtion taidemuseo Erkki Hervo Valtion taidemuseon taidekokoelmissa *Kansallisgalleria, Erkki Hervo *Kirjav@ - Kansallisgallerian kirjaston kokoelmatietokanta, Erkki Hervo *Kuvataiteilijamatrikkeli, Erkki Hervo * Puupiirroksen historiaa Luokka:Pro Finlandia -palkitut Luokka:Suomalaiset taidegraafikot Luokka:Vuonna 1924 syntyneet Luokka:Vuonna 1994 kuolleet
Theocracy

Theocracy on yhdysvaltalainen kristillinen, progressiivinen power metal -yhtye, jonka Matt Smith perusti vuonna 2002 Athensissa, Georgiassa. Theocracy oli aluksi yhden miehen yhtye – Smith lauloi ja soitti itse kaikki instrumentit esikoisalbumilla Theocracy, jonka julkaisi Metal Ages Records. Smithin lisäksi nykyisessä kokoonpanossa ovat Patrick Nickell, Jared Oldham, Jonathan Hinds ja Val Allen Wood. Yhtyeen esittämässä power metalissa on vaikutteita yhtyeiltä Iron Maiden, Edguy, Iced Earth ja Helloween sekä progressiivisia vaikutteita yhtyeiltä Dream Theater, Symphony X, Kansas ja Rush. Yhtye esiintyi ensimmäistä kertaa Suomessa Vappugospelissa 2012.KaaosZine (15.11.2011): Demon Hunter ja Theocracy Vappugospeliin Seuraavan kerran yhtye esiintyi Suomessa Maata näkyvissä-festareilla marraskuussa 2013.Theocracy esiintyy Maata näkyvissä festareilla Yhtye esiintyi ProgPower USA VII -festivaalien Pre-Partyssa Atlantassa, Georgiassa. Live-esitykset kappaleista ”The Serpent’s Kiss” ja ”Mountain” julkaistiin ProgPower VII -DVD:llä.ProgPower The DVD Progress Report Vuonna 2008 yhtye kiinnitettiin ruotsalaiselle Ulterium Records -levymerkille ja se äänitti toisen albumin Mirror of Souls, joka masteroitiin Suomessa. Kansitaiteen teki metallikuvittajana tunnettu Robert G. Wilson, Jr.Theocracy Signs with Ulterium Records - Ultimate Metal Forum Mirror of Souls julkaistiin 26. marraskuuta 2008 Japanissa Soundholic Recordsilla. Japanin versio sisältää lisäkappaleen ”Wages of Sin”. Yhdysvalloissa albumi julkaistiin 9. joulukuuta 2008. Ensimmäiset albumit ovat saaneet kriitikoilta ylistäviä arvioita,Theocracy - Mirror of Souls kuten myös vuonna 2011 julkaistu uusin albumi As the World Bleeds.Theocracy - As the World Bleeds Matt Smith tunnetaan myös tekemästään kappaleesta, joka parodioi Metallican St. Anger -albumia. Theocracy on perinteisesti julkaissut joka jouluna metallisovituksia joululauluista kuten ”O come, O come, Emmanuel” ja ”Little Drummer Boy” sekä tehnyt kappaleen ”Deck the Joy”, jossa on yhdistetty laulut ”Deck the Halls” ja ”Joy to the World”. Matt Smith on yksi metallimuusikoista, jotka valittiin kertomaan kristillisestä uskostaan Metal Bible -kirjassa. Theocracy on tehnyt kappaleen John O'Connellista (lempinimeltään Jack-O), joka on suosittu vieras ESPN- kirjoittaja Bill Simmonsin podcast-ohjelmassa The B.S. Report. Kappale on nimeltään ”The Gregarious Raconteur”. == Jäsenet == * Matt Smith – laulu * Val Allen Wood – soolokitara * Jonathan Hinds – kitara, taustalaulu * Jared Oldham – basso * Patrick Nickell – rummut === Entiset jäsenet === * Seth Filkins – basso * Josh Sloan – basso * Patrick Parris – basso * Shawn Benson – rummut == Diskografia == * * * * * ==Lähteet== ==Aiheesta muualla== *Virallinen Theocracy-sivusto * * Luokka:Yhdysvaltalaiset kristilliset metalliyhtyeet Luokka:Yhdysvaltalaiset power metal -yhtyeet
KK Crvena zvezda

Košarkaški klub Crvena zvezda (ser. Кошаркашки клуб Црвена звезда) on serbialainen koripalloseura. Sen nimi Crvena zvezda tarkoittaa Punaista Tähteä ja se on osa Belgradin Punainen tähti-nimistä suurseuraa. Seuran faneja kutsutaan nimellä Delije. Seura pelaa ottelunsa Pionir Hallissa. Seura on kilpaillut tasaisesti KK Partizanin takana, mutta joutuu yleensä olemaan Partizanin varjossa. Seura voitti vuosina 1946–1955 Serbian mestaruuden 10 kertaa perättäin. Joukkueen viimeisin Serbian mestaruus on vuodelta 1998. == Aiheesta muualla == * Joukkue ULEB Eurocupin sivuilla * Virallinen kotisivu Luokka:Serbialaiset koripalloseurat Luokka:Belgradin urheilu Luokka:Vuonna 1945 perustetut urheiluseurat
Rolf Hernberg

Rolf Gustaf Runarsson Hernberg (11. helmikuuta 1947 – 4. kesäkuuta 2009)Tampereen seurakuntayhtymä, Rolf Gustaf Runarsson Hernberg, Vatialan hautausmaa, Kangasala, osio 13, rivi 9, paikka 24, viitattu 7.5.2022 oli Tampereen teknillisen yliopiston professori, fysiikan laitoksen pitkäaikainen johtaja ja optiikan laboratorion esimies. Hänen omaa tutkimusalaansa oli optinen spektroskopia, jota hän myös opetti.Tampereen teknillinen yliopisto Aiemmin Rolf Hernberg oli tehnyt tutkimustyötä muun muassa plasmafysiikan ja magnetohydrodynaamisen voimansiirron alalla.Hernberg, R. (1978) Yhteistyö voimaa. Ylioppilaslehti 6.4.1978. Viitattu 11.6.2009 Hernberg toimi Ortodoksisen kirkon diakonina, johon tehtävään hänet vihittiin tammikuussa 2006.Hernberg, R.; Athos, kirkon majakkaIloinen seurakunnantarkistus. Ortodoksinen seurakuntalehti Analogi. 1/2006. Viitattu 11.6.2009 Hernbergin jälkeen sovelletun optiikan ryhmän toimintaa Tampereen teknillisen yliopiston Fysiikan laitoksella on johtanut dosentti Juha Toivonen. == Lähteet == Luokka:Tampereen teknillisen yliopiston professorit Luokka:Suomalaiset fyysikot Luokka:Vuonna 1947 syntyneet Luokka:Vuonna 2009 kuolleet Luokka:Suomalaiset professorit
Carolus Enckell

Carolus Sebastian Enckell (24. toukokuuta 1945 Helsinki – 25. syyskuuta 2017 HelsinkiKuolinilmoitus. Helsingin Sanomat 15.10.2017, s. C 14.) oli suomalainen kuvataiteilija. Enckellin isä oli taiteilija Torger Enckell. Carolus Enckellin kolmas puoliso oli taidemaalari Silja Rantanen vuodesta 1991.Kuka kukin on 2003, s. 117, 812. Helsinki 2002. ISBN 951-1-18086-X He muuttivat 1990-luvun lopulla Helsingistä Karjaalle taloon, jossa puolisoilla on ateljeet. Enckell opiskeli Vapaassa Taidekoulussa Unto Pusan ja Tor Arnen johdolla vuosina 1966–1969.. Vuonna 1970 hän alkoi opettaa siellä itse ja päätyi myöhemmin myös koulun rehtoriksi.Haastattelu. Pori Art Museum. Hänet tunnettiin maalaustensa lisäksi esseistään.Pori Art Museum. Enckellin tuotantoon sisältyy sekä abstrakteja maalauksia ja geometrisia sommitelmia että maisemamaalauksia, jotka on luotu Claude Monet’n hengessä. Hänen tuotannossaan on nähty myös Piet Mondrianin ja Mark Rothkon vaikutusta. Keskeisin osa hänen tuotannostaan perustuu värimaalauksen perinteelle, jossa tutkitaan valon aiheuttamaa muutosta värihavainnossa. Useat hänen teoksensa ovat suurikokoisia. Enckell on tehnyt myös käsitetaidetta (kuten Odysseus) ja myytti- ja rituaalitaidetta (näyttelyt New Yorkissa 1981 ja 1984). Enckell toteutti useita julkisia teoksia muun muassa pääkaupunkiseudun kirkkoihin ja esimerkiksi Jyväskylän yliopiston kirjastoon. Vuonna 1990 hän oli Helsingin Juhlaviikkojen Vuoden taiteilija.Adlibris. Vuonna 2001 Enckellille myönnettiin Carnegie Art Award, koska hän on vuosikymmenten kuluessa tuonut esseillään ja luennoillaan uutta amerikkalaista kuvataidetta tunnetuksi Suomessa. Enckellille myönnettiin Pro Finlandia -mitali vuonna 2009.Carnegie Art Award. == Lähteet == ==Kirjallisuutta== * * ==Aiheesta muualla== * *Teoskuvia Kansallisgalleriassa. * Carolus Encell ja isä Torger Enckell keskustelevat (ruotsiksi). Yle Arkivet. * Forum Box – Jäsenet. * Carolus Enckellin muistokirjoitus Helsingin Sanomissa. Luokka:Pro Finlandia -palkitut Luokka:Suomalaiset taidemaalarit Luokka:Vuonna 1945 syntyneet Luokka:Vuonna 2017 kuolleet
Erkki Kangasniemi

Erkki Kangasniemi (s. 1. lokakuuta 1945 Asikkala) on Opetusalan Ammattijärjestön OAJ:n entinen puheenjohtaja. Hän toimi tehtävässä vuosina 1991–2010. Kangasniemi on koulutukseltaan voimistelunopettaja ja arvonimeltään kouluneuvos. == Luottamustoimet == * AKAVA:n 1. varapuheenjohtaja 1991–2011 * Työeläkeyhtiö Varman hallituksen jäsen 1996-2010 * Helsingin Op Pankki Oyj:n (ent. Okopankki Oyj) hallintoneuvoston jäsen 1995–2011 * Julkisalan koulutettujen neuvottelujärjestö JUKO ry:n puheenjohtaja 1995–2010 * Keskinäisen Vakuutusyhtiön Kalevan hallintoneuvoston varapuheenjohtaja 2003–, puheenjohtaja 2010- * Kunnallisen työmarkkinalaitoksen pääneuvotteluryhmän jäsen 1984–2010 * Käpylän Hotelli Oy:n puheenjohtaja 1993–2010 * Nordiska Lärarorganisationers Samråd NLS:n hallituksen jäsen 1991–, puheenjohtaja 1994, 1999, 2004 * Tiedekeskus Heurekan valtuuskunnan jäsen 1991– * Valtion työmarkkinalaitoksen koordinaatiotyöryhmän jäsen 1991–1995 * VVO-yhtymän hallituksen jäsen 1996–2011 == Aiheesta muualla == * Erkki Kangasniemi OAJ:n sivustolla * Erkki Kangasniemi jatkaa OAJ:n puheenjohtajana. Turun Sanomat 17.5.2002. Luokka:Akava Luokka:Suomalaiset ammattiyhdistysjohtajat Luokka:Vuonna 1945 syntyneet Luokka:Elävät henkilöt
Yi-Fu Tuan

Yi-Fu Tuan (, 5. joulukuuta 1930, Tianjin, Kiina – 10. elokuuta 2022) oli kiinalais-yhdysvaltalainen maantieteilijä ja Wisconsinin yliopiston maantieteen emeritusprofessori. Hän on tullut tunnetuksi erityisesti humanistisen maantieteen tutkijana ja yhtenä alan pioneereista. Tuan opiskeli maantiedettä ensin University College Londonissa ja suoritti alemman ja ylemmän korkeakoulututkinnon Oxfordin yliopistossa Englannissa vuosina 1951 ja 1955. Filosofian tohtoriksi Tuan valmistui vuonna 1957 Kalifornian yliopistossa Berkeleyssä Kaliforniassa. Tämän jälkeen hän opetti mm. Toronton yliopistossa Kanadassa ja tuli professoriksi Minnesotan yliopistoon vuonna 1968. Vuosina 1982–1998 hän toimi professorina Wisconsinin yliopistossa Madisonissa. Eläkkeelle jäätyään Tuan on jatkanut kirjoittamista ja luennointia. ==Teoksia== *Topophilia: a study of environmental perception, attitudes, and values 1974. Prentice-Hall, Englewood Cliffs. ISBN 0139252487. *Space and Place: The Perspective of Experience 1977. University of Minnesota Press, Minneapolis. ISBN 0816608083. ===Suomeksi=== *Tuan, Yi-Fu: Paikan taju: aika, paikka ja minuus. Teoksessa: (Suomennos artikkelista: Tuan, Yi-Fu: Sense of Place: Its relationship to Self and Time. Teoksessa: ) ==Lähteet== ==Aiheesta muualla== * Yi-Fu Tuanin kotisivu * Yi-Fu Tuanin haastattelu 24.7.2007 Luokka:Yhdysvaltalaiset maantieteilijät Luokka:Amerikankiinalaiset Luokka:Vuonna 1930 syntyneet Luokka:Vuonna 2022 kuolleet
Jack Webb

Jack Webb () oli yhdysvaltalainen näyttelijä, jonka tunnetuin rooli oli etsivä Joe Friday radio-ja televisiosarjassa Dragnet. Webb aloitti näyttelemisen radiossa San Franciscon alueella, jossa hän muun muassa toimi komediasarjan isäntänä. Yhdessä käsikirjoittaja Richard L. Breenin kanssa hän loi rikossarjan Pat Novak for Hire, jonka saaman julkisuuden ansiosta Webb pääsi myös elokuvarooleihin. Näiden elokuvien joukossa oli muun muassa Hän kulkee öisin vuonna 1948. Seuraavana vuonna Webb loi radiosarjan Dragnet, josta tehtiin myös Webbin omistaman Mark VII Productionsin tuottamaa televisioversiota vuosina 1952–1959. Webb itse esitti Dragnetissa Los Angelesin poliisin kersanttia Joe Fridayta. 1950-luvulla Webb esiintyi muun muassa elokuvissa Miehet , Auringonlaskun katu ja Okinawa. 1960-luvulla Webb toimi lyhyen aikaa Warner Brothersin televisiotuotannon johtajana. Webbin kuoltua Los Angelesin poliisi poisti käytöstä Joe Fridayn Dragnetissa käyttämän virkamerkin numeron 714. Jack Webb on saanut tähden Hollywood Walk of Famelle. == Kirjallisuutta == * * == Lähteet == Luokka:Yhdysvaltalaiset televisionäyttelijät Luokka:Yhdysvaltalaiset elokuvanäyttelijät Luokka:Yhdysvaltalaiset radionäyttelijät Luokka:Hollywood Walk of Fame Luokka:Vuonna 1920 syntyneet Luokka:Vuonna 1982 kuolleet
Tombstone (kaupunki)

Tombstone on Arizonan Cochisen piirikunnassa sijaitseva, vuonna 1879 perustettu kaupunki. Tombstonen asukasluku on 1 380 (2010). Kaupunki tunnetaan parhaiten O. K. Corralin taistelusta. Taistelu käytiin vuonna 1881 Wyatt Earpin ja Ike Clantonin joukkojen kesken. Taistelu päättyi Wyatt Earpin ja Doc Hollidayn joukkojen voittoon. Kaupungissa käy nykyään vuosittain yli 400 000 matkailijaa. Simo Penttilän Punavyö-kirjojen tapahtumat sijoittuvat pääosin Tombstoneen ja sen ympäristöön. == Lähteet == == Aiheesta muualla == Luokka:Arizonan kaupungit
O. R. Tambon kansainvälinen lentoasema

O. R. Tambon kansainvälinen lentoasema (tunnetaan myös nimellä Johannesburgin kansainvälinen lentoasema) on Afrikan mantereen suurin lentoasema, joka sijaitsee Johannesburgissa, Etelä-Afrikan tasavallassa. Lentoasema toimii solmukohtana South African Airways -lentoyhtiölle ja muutamalle muulle paikalliselle lentoyhtiölle. Lentoasema perustettiin vuonna 1952 nimellä Jan Smutsin lentoasema, entisen Etelä-Afrikan pääministerin Jan Smutsin mukaan. Nykyisin lentoaseman kautta lentää lähes viisikymmentä lentoyhtiötä lähes sataan kohteeseen. Lentoasema on nimetty uudelleen vuonna 2006 kunnianosoituksena eteläafrikkalaiselle kansalaisoikeusaktivistille Oliver Tambolle. ==Lentoyhtiöt== * Air Austral * Air Botswana * Air China * Air France * Airlink * Air Mauritius * Air Namibia * Air Seychelles * Air Zimbabwe * Alitalia * British Airways * Cathay Pacific * CemAir * Delta Air Lines * EgyptAir * El Al * Emirates * Ethiopian Airlines * Etihad Airways * fastjet Zimbabwe * FlySafair * Iberia * Kenya Airways * KLM * Kulula.com * LAM - Linhas Aéreas de Moçambique * LATAM Brasil * Lufthansa * Malawian Airlines * Maluti Sky * Mango * Qantas * Qatar Airways * RwandAir * Saudia * Swaziland Airlink * Singapore Airlines * South African Airways * South African Express * Swiss International Air Lines * TAAG Angola Airlines * Turkish Airlines * Virgin Atlantic == Lähteet == == Aiheesta muualla == *Virallinen kotisivu Luokka:Etelä-Afrikan lentoasemat Luokka:Johannesburg
Jari Halttu

Jari Matti Johannes Halttu (s. 24. helmikuuta 1961 Kemi) on suomalainen nyrkkeilijä, moninkertainen TUL:n mestari ja kolminkertainen Suomen-mestari. Hänellä on kaksi Suomen-mestaruutta sarjassa 48 kg (1982 ja 1984) sekä yksi sarjassa 51 kg (1989). Halttu edusti Suomea useasti maaotteluissa, Tammer- ja Gee-Bee-turnauksissa, nuorten EM-kisoissa 1980 sekä useissa kansainvälisissä turnauksissa. Halttu tunnettiin taitavana ja tarkkana nyrkkeilijänä. Haltun seurana oli koko uran ajan Kemin Into ja valmentajana monia huippunyrkkeilijöitä valmentanut Taisto Tuominen. Haltulle tarjottiin uran aikana myös mahdollisuutta siirtyä ammattilaiskehiin mutta hän ei osoittanut halukkuutta ammattilaisuralle. == Lähteet == Luokka:Suomalaiset nyrkkeilijät Luokka:Vuonna 1961 syntyneet Luokka:Elävät henkilöt
Valkoinen metsästäjä, musta sydän

Valkoinen metsästäjä, musta sydän (White Hunter Black Heart) on vuonna 1990 ensi-iltaan tuotu elokuva, joka pohjautuu Peter Viertelin muistelmiin osallistumisestaan elokuvan Afrikan kuningatar (1951) kuvauksiin. Elokuvan ohjasi Clint Eastwood, joka myös näyttelee elokuvan päähenkilöä, John Wilsonia. Hahmo on kehitetty Afrikan kuningattaren ohjaajaa John Hustonia enemmän tai vähemmän muistuttavaksi. == Tärkeimmät roolit == ==Arvioita== Video-oppaassa vuodelta 1994 elokuvaa kuvataan kiinnostavaksi seikkailuksi ja se saa kolme tähteä viidestä, mikä vastaa sanallista arviota ”hyvä”. == Lähteet == Luokka:Yhdysvaltalaiset draamaelokuvat Luokka:Clint Eastwoodin ohjaamat elokuvat Luokka:Vuoden 1990 yhdysvaltalaiset elokuvat Luokka:Yhdysvaltalaiset romaaneihin perustuvat elokuvat Luokka:Elokuvat elokuvanteosta
Aatto Pietikäinen

Aatto Pietikäinen (7. lokakuuta 1921 Kuopio – 2. huhtikuuta 1966 Kouvola) oli suomalainen mäkihyppääjä, joka kilpaili 1940-luvulla. Hän sijoittui vuoden 1948 talviolympialaisissa kahdeksanneksi suurmäkikilpailussa Sankt Moritzissa. Aatto Pietikäisen veli Matti Pietikäinen oli myös mäkihyppääjä. == Lähteet == Luokka:Suomalaiset mäkihyppääjät Luokka:Vuonna 1921 syntyneet Luokka:Vuonna 1966 kuolleet
Anna Nordell

Anna Sara Christina Engh (o.s. Nordell) (s. 19. helmikuuta 1982 Gävle) on ruotsalainen laulaja ja ääninäyttelijä. Hän käyttää taiteilijanimeä Anorah. ==Ura== Nordell esitti 14-vuotiaana Sound of Music -musikaalin Lieslin osaa Tukholman Göta Lejon -teatterissa. Hänen esittämänsä laulu "Giving Up" päätyi kokoelmalevylle "Fame Factory 4". Hän on ollut tilapäisenä laulajana tanskalaisessa Johnny Deluxe -yhtyeessä, heidän kanssaan työstetty kappale "Drømmer jeg?" nousi MTV:n Pohjoismaiden top 5 -listalle. Hän laulaa myös kertosäkeen suomalaisen Mighty 44 -yhtyeen kappaleessa This Love Ain't Going On ja on mukana Bomfunk MC’s "Turn It Up"-kappaleessa. Nordell on myös ollut mukana Bratz Rock Angelz -levyllä. Nordell on laulanut taustoja useille maailmantähdille kuten Celine Dion, Victoria Beckham, Tata Young, Dannii Minogue, Enrique Iglesias, Fredrik Kempe, Mauro Scocco, G.E.S., E-type ja Vanessa Hudgens. Ensimmäisen soololevynsä Anorah julkaisi 8. marraskuuta 2007. "Like He'd Do" julkaistiin ainoastaan sähköisessä muodossa ja yhden levyllä olevan kappaleen tuotot ohjattiin hyväntekeväisyyteen. Nordell on ääninäytellyt monissa ruotsiksi dubatuissa lastenelokuvissa ja tv-sarjoissa kuten Ben 10, Hannah Montana, Shrek kolmas, Ice Age 2 sekä Alvin ja pikkuoravat 2. ==Yksityiselämä== Nordell meni 13. kesäkuuta 2009 naimisiin muusikko ja laulunkirjoittaja Samuel Enghin kanssa ja otti käyttöön miehensä sukunimen. Heillä on kesällä 2010 syntynyt tytär. == Lähteet == *Anorahin Myspace-sivut *Anorahin faniblogi Luokka:Ruotsalaiset laulajat Luokka:Vuonna 1982 syntyneet Luokka:Elävät henkilöt
Natja Brunckhorst

Natja Brunckhorst (alk. Nadja Brunckhorst) (s. 26. syyskuuta 1966 Berliini, Saksa) on saksalainen näyttelijä ja käsikirjoittaja. Hän on näytellyt muun muassa elokuvissa Christiane F. - tyttö metroasemalta (1981), Quarelle: A Film About Jean Genet's 'Quarelle Best' (1982) , Babylon (1992), Eine Fast Perfekte Liebe (1995), The Warrior and the Empress (2000) ja Mein (2009). Hän on näytellyt myös sarjassa Etsivä Lea Sommer. Brunckhorst on käsikirjoittanut elokuvan Never Mind the Wall (2001). == Palkinnot == *Screenplay Award German Screenplay Award (2001 == Yksityiselämä == Brunckhorstilla on yksi tytär joka on syntynyt vuonna 1991, suhteesta näyttelijä Dominick Haakeen joka kesti vuodet 1988-1993. == Aiheesta muualla == * *Natja Brunckhorstin kotisivut Luokka:Saksalaiset näyttelijät Luokka:Saksalaiset elokuvakäsikirjoittajat Luokka:Vuonna 1966 syntyneet Luokka:Elävät henkilöt
Nachtflug

__NOTOC__ Nachtflug on itävaltalaisen Falcon kahdeksas studioalbumi, joka julkaistiin 24. syyskuuta 1992. Albumi debytoi Itävallan albumilistan ensimmäisellä sijalla, ja pysyi listalla yhteensä kaksitoista viikkoa. Albumin tunnetuimpana kappaleena voidaan pitää Titanicia. Titanic voitti useita palkintoja ja melkein nousi Slovakian Top 25:n joukkoon, jonka johdosta se olisi oletettavasti levinnyt muiden Euroopan maiden listoille, joten kappale saavutti suosiota vain Itävallassa nousten listalle sijalle 3. Kappaleesta tehtiin erillinen englanninkielinen versio kappaleen musiikkivideoon Amerikkaa varten. Albumin toinen kappale Dance Mephisto saavutti Itävallan listoilla sijan 17. Nimikkokappale Nachtflug ei saavuttanut listasijoitusta. == Kappaleet == # # # # # # # # # # == Lähteet == Luokka:Vuoden 1992 albumit Luokka:Falcon albumit
Mussius Aemilianus

Lucius Mussius Aemilianus (k. 262) oli roomalainen usurpaattori eli vallananastaja keisari Gallienuksen aikana. Aemilianuksen uran vaiheet ovat selvinneet erään piirtokirjoituksenCorpus Inscriptionum Latinarum (CIL), VI 1624 perusteella. Hän oli ritarisäätyläinen ja luultavasti italialaista alkuperää. Aemilianus toimi keisarillisen postilaitoksen, cursus publicuksen, päällikkönä (praefectus vehiculorum trium provinciarum) Galliassa Philippus Arabsin aikana. Myöhemmin hän oli prokuraattorina Egyptissä (procurator Alexandreae Pelusi Paraetoni) ja vuonna 247 Ostiassa (procurator portus utriusque Ostiae). Keisari Valerianuksen aikana Aemilianus toimi Egyptin prefektinä vuodesta 259 alkaen. Hän pani tuolloin käytäntöön Valerianuksen määräämät kristittyjen vastaiset lait. Kun Valerianus vangittiin persialaisten hyökkäyksessä kesällä 260, kenraali Macrianus julisti poikansa Macrianus nuoremman ja Quietuksen keisariksi. Aemilianus päätti tukea Macrianuksia, mutta nämä saivat surmansa taistelussa Illyriassa vuonna 261, jolloin Aemilianus päätti kapinoida keisari Gallienusta vastaan. Gallienuksen kenraali Aurelius Theodotus kuitenkin kukisti Aemilianuksen maaliskuussa 262 ja teloitutti hänet. 260-luvun alun tapahtumat ovat hyvin epäselviä, eikä ole varmaa julistautuiko Aemilianus ollenkaan keisariksi. Hänet saatettiin teloittaa vain, koska hän oli tukenut Macrianuksia. == Lähteet == * === Viitteet === Luokka:Roomalaiset usurpaattorit Luokka:200-luvun kriisi
Aale Hakava

Aale Bernhard Hakava (vuoteen 1933 Hagberg) (19. helmikuuta 1909 Rovaniemi – 15. maaliskuuta 1995 Espoo) oli suomalainen taidemaalari. Hakavan vanhemmat olivat ylikonstaapeli Juho Hagberg ja Ida Peuraniemi. Hänen ensimmäinen puolisonsa oli Siviä Niemelä ja toinen Hilkka Simolinna. Hakava opiskeli Suomen Taideyhdistyksen piirustuskoulussa 1922–1928, Helsingin yliopiston piirustussalissa 1929–1930 ja Italiassa Accademia di belle arti di Firenzessä 1937–1939. Hän toimi opettajana Taideakatemian koulussa 1941–1947, Imatran taidekoulussa 1958 sekä yli 30 vuoden ajan monissa kuvataiteen seminaareissa. Reidar Särestöniemi oli hänen yksityisoppilaansa ennen taideopintojaan Helsingissä. Hakava maalasi paljon muotokuvia ja pohjoissuomalaisia maisemia raikkain värein. Lisäksi hän maalasi freskoja ja monen pohjoissuomalaisen kirkon alttaritaulut. Hakava piti ensimmäisen yksityisnäyttelynsä vuonna 1930 ja osallistui lukuisiin yhteisnäyttelyihin Suomessa ja ulkomailla. Hänen julkisia teoksiaan ovat muun muassa seuraavat: * Suomen Pankin freskot Finlandia, yhdessä Hilkka Toivolan ja Lennart Segerstrålen kanssa, 1942–1944 * Kemin Karihaaran seurakuntatalon alttaritaulu Jeesus saarnaa venheestä, 1949 * Kemijärven kirkon alttaritaulu Jeesus ristillä, 1950 * Pellon kirkon alttaritaulu Jeesuksen toinen tuleminen (tai Viimeinen tuomio), 1953 * Turtolan kirkon alttaritaulu Jeesus ristillä eli Golgata, 1953 * Pelkosenniemen kirkon alttaritaulu Ristiltä otto, 1954 Hakava sai Pro Finlandia -mitalin vuonna 1969 ja professorin arvonimen vuonna 1977. Taiteilijaeläke Hakavalle oli myönnetty 1975. Hän oli pitkään Suomen Taideyhdistyksen hallituksen jäsen, yhdistyksen kunniajäsäneksi hänet nimitettiin 1993. == Lähteet == == Aiheesta muualla == * Luokka:Suomalaiset taidemaalarit Luokka: Suomalaiset opettajat Luokka:Suomalaiset professorin arvonimen saaneet Luokka:Pro Finlandia -palkitut Luokka:Vuonna 1909 syntyneet Luokka:Vuonna 1995 kuolleet
Stepanoz I

Stepanoz I (, k. 627) oli Iberian (Georgian itäosan Kartlin) ruhtinas guaramidi-dynastiasta vuosina n. 590–627. Hän sai surmansa taistellessaan maahan hyökkääviä Bysantin joukkoja vastaan. Stepanoz oli Guaram I:n poika ja seuraaja. Toisin kuin Roomaa kannattanut isänsä, hän alkoi harjoittaa Iranille myötämielistä politiikkaa ja onnistui yhdistämään Iberian valtansa alle, vaikka hän joutuikin pysymään uskollisena sassanidi-isännilleen. Hän teki Tbilisistä pääkaupunkinsa ja puolusti sitä georgialais-iranilaisin joukoin, kun Bysantin keisari Herakleios hyökkäsi yhdessä kasaarien kanssa Iberiaan vuonna 626. Stepanoz otettiin taistelujen aikana vangiksi ja Herakleios määräsi hänet nyljettäväksi elävältä. Valtaistuimelle nostettiin Adarnase I, Stepanozin sukulainen vanhasta Khosroiani-suvusta. Stepanozin hallituskaudella tapahtui toinenkin Georgian historian kannalta ratkaiseva episodi. Kun Stepanoz päätti Rooman sijaan tehdä yhteistyötä Iranin kanssa, hän alkoi uskonnollisesti vastustaa Khalkedonin kirkolliskokouksen päätöksiä. Iberian katolikos omaksui tämän viralliseksi kannakseen vuonna 598 tai 599. Vuoteen 608 mennessä Georgian ortodoksinen kirkko kuitenkin palasi Khalkedonin kokouksen päätösten kannattajaksi, jolloin sen sisarinstituutio Armenian apostolinen kirkko katkaisi siihen välinsä ja ekskommunikoi sen katolikoksen Kirion I:n. Khalkedonilaisuus saavutti lopullisen voiton Iberiassa kuitenkin vasta Herakleioksen kampanjan myötä.Suny (1994), s. 27. Stepanoz I oli ensimmäinen georgialainen hallitsija, joka lisäsi lyömiensä "iberialais- sassanidilaisten" drakmojen klaavapuolelle nimikirjaimensa. Ne lyötiin symmetrisesti kolikoiden reunoille tyylitellyin georgialaisin kirjaimin. Erään lyömänsä kolikon klaavapuolelle hän asetti zarathustralaisuuden tärkeimmän symbolin eli pyhän liekin (atar) sijaan ristin, kristinuskon voiton tunnuksen. Se oli merkittävä poliittinen teko, joka ei kertonut niinkään Stepanozin suhteesta Iraniin vaan pikemminkin siitä, että hän yritti lisätä Itä-Georgian poliittista itsehallintoa ja vahvistaa kristittyä kirkkoa. Kivilaatassa Džvarin luostarissa Mtskhetassa mainitaan kirkon tärkeimmät rakentajat: Stepanoz patricius, Demetre hypatos ja Adarnase hypatos. Georgialaiset tutkijat ovat perinteisesti pitäneet heitä samoina henkilöinä kuin Guaramin poika Stepanoz I, Stepanoz I:n veli Demetre ja Adarnase I. Professori Cyril Toumanoff on tästä kuitenkin eri mieltä: hänen mielestään kyse on Stepanoz II:sta, Stepanoz I:n veljestä Demetrestä ja Stepanoz II:n pojasta Adarnase II:sta. == Lähteet == Luokka:Georgian kuninkaalliset Luokka:Vuonna 627 kuolleet Luokka:500-luvulla syntyneet
Kuningashymni

Kuningashymni on joissakin kuningaskunnissa käytössä ollut tai oleva kansallismielinen laulu, jonka käyttötapa ja myös tunnearvo muistuttaa kansallislaulua. Kuningashymnillä tervehditään yleensä maan hallitsevaa monarkkia tai yleisesti kuningasperheen jäsentä. Kuningashymni on sisällöllisesti yleensä ylistyslaulu maan hallitsijalle tai kunnianosoitus edesmenneille hallitsijoille. Länsimaissa usein siinä myös pyydetään Jumalan siunausta hallitsijalle ja hänen maalleen. Sillä on yleensä seremoniallinen rooli esimerkiksi hallitsijan kruunajaisissa. Kuningashymneistä vanhin on Britannian kuningashymni ”God Save the King”. Se on myös Britannian ja Uuden- Seelannin virallinen kansallislaulu. Myös Tanskan kuningaskunnan kuningashymnillä ”Kong Kristian” on virallinen kansallislaulun asema. Muiden maiden kuningashymnejä ei pidetä maidensa virallisina kansallishymneinä, vaikka niidenkin asema voi olla säädelty lailla. Keisarikunnissa vastaavaa hymniä kutsuttiin yleensä keisarihymniksi, esimerkiksi Itävallan keisarikunnan ja Itävalta-Unkarin ”Gott erhalte Franz den Kaiser”. Tasavalloissa voi myös olla vastaavanlainen hymni, joka soitetaan presidentin kunniaksi. == Nykyisin käytössä olevat kuningashymnit == Valtio Hymni Teksti Säveltäjä Otettu käyttöön Kieli ”Wilhelmus van Nassouwe” tuntematon Adrianus Valerius 1932 hollanti ”God Save the King” tuntematon tuntematon 1745 englanti ”God Save the King” tuntematon tuntematon 1745 englanti ”Marcha Real” tuntematon tuntematon 1770 espanja ”God Save the King” tuntematon tuntematon 1745 englanti ”De Wilhelmus” Nik Welter tuntematon 1919 luxemburg ”Kongesangen” Henrik Wergeland ja Gustav Jensen tuntematon 1906 norja ”Kungssången” Otto Lindblad Carl Vilhelm August Strandberg 1844 ruotsi ”Kong Kristian” Johannes Ewald tuntematon 1780 tanska ”Phleng Sanrasoen Phra Barami” Narisara Nuvadtivongs Pjotr Shurovsky 1913 thai ”God Save the King” tuntematon tuntematon 1745 englanti == Katso myös == * Luettelo kansallislauluista == Aiheesta muualla == Luokka:Kansallislaulut